Helmstadt-Bargen

**Helmstadt-Bargen** (sidfränkisch *Helmschd-Baage*) isch e Gmai im Rhy-Necker-Chrais im hitige Bade-Württebärg. Si ghert zue dr Metropolregion Rhy-Necker un zue Tourismusregion *Brunneregion*.

## Geographie
Helmstadt-Bargen lyt am Ibergang vum Kraichgau zum Chlaine Odewald. Dr Baan bstoht us 63,3 % Landwirtschaftsflechi, 23 % Wald, 12,2 % Sidligsflechi un 1,6 % sunschtiger Flechi.

Nochbergmaine sin Aglasterhausen, Obrigheim, Hüffenhardt, Bad Rappenau, Neckarbischofsheim, Waibstadt, Epfenbach un Reichartshausen.

## Gmaigliderig
D Gmai Helmstadt-Bargen bstoht us de ehmolige Gmaine Bargen, Flinsbach un Helmstadt. Zue Bargen ghert au s Huus *Unter hohen Graben* (Bargener Mühle), zue Flinsbach d Miili *Hobstmühle* un zue Helmstadt dr Wyler *Ingelheimerhof* un s Gheft *Weilerhof*. Uf em Baan lyt d Wieschtig *Branfelde*, wu anne 773 in ere Urkund gnännt wird, wu me aber nit gnau waißt, wu si gsii isch.

## Gschicht
Helmstadt isch zum erschte Mol anne 782 im Lorscher Codex as *Helmuntstat* gnännt wore., Helmstadt het zue dr Immunität vum Stift Wimpfen ghert un isch um 1200 iber die zum staufische Rychsland as Dail vu dr Stüber Zent chuu. Mit dr Reichartshausener Zent isch d Landesherrschaft anne 1380 an d Kurbfalz gange. D Burg und Otrherrschaft hän si verschideni Näscht vum Rychsminischterialegschlächt vu Helmstatt dailt, bis 1684 an Herre vu Berlichingen uf Rossach gfallen isch.

Bargen isch zum erschte Mol 792/93 im Lorscher Codex as *Bargen* gnännt wore. Bargen isch wie Helmstadt Dail vu dr Wimpfener Immunität gsii un isch au anne 1380 an d Kurbfalz chuu. D Ortsherrschaft hän im 13. Jorhundert d Herre vu Helmstatt ghaa, scho vor 1411 deno d Herre vu Ehrenberg un wu die u7usgstrobe sin ab 1647 d Grofe Kratz von Scharfenstein. Ab 1719 isch s bis zum Ibergang an Bade unter dr Ortsherrschaft vum Bischtum  Worms gstande.

Flinsbach isch zum erschte Mol anne 1365 gnännt wore as *Flispach*. D Landesherrschaft isch wie bi dr andere Ortschafte au mit dr Reichartshausener Zent 1380 an d Kurbfalz gange. D Ortsherrschaft isch 1370/80 e Lääche vu dr Grofe vu Hohenberg fir die vu Berlichingen un die vu Helmstatt gsii, speter ganz bi dr Herre vu Helmstatt as Allod. Um 1770 isch d Ortsherrschaft an die von Brüsselle un Überbrück von Rodenstein verchauft wore, um 1800 wider an d Herre von Berlichingen. 

Wu d Kurbfalz anne 1803 im Rame vum Rychsdeputationshauptschluss säkularisiert woren isch, sin Helmstadt, Bargen un Flinsbach an s Kurfirschtedum Bade chuu, ab 1806 an s Großherzogtum Bade. Im Badische hän Helmstadt un Flinsbach ab 1807 zum Oberamt Waibstadt ghert, ab 1810 bzw. 1811 zum Amt Neckarbischofsheim un ab 1857 zum Bezirksamt Sinsheim. Bargen het bis 1813 zum Amt Neckarschwarzach, deno zum Am Neckarbischofsheim un ab 1857 deno au zum Bezirksamt Sinsheim. Anne 1939 isch us em Bezirksamt Sinsheim dr Landchrais Sinsheim wore. 

Am 1. Jänner 1970 isch Flinsbach zue Helmstadt yygmaindet wore. Im Rame vu dr bade-wirttebärgische Chraisreform isch 1973 dr Landchrais Sinsheim ufglest wore un Helmstadt un Bargen sin zum neie Rhy-Necker-Chrais chuu. Zum 1. Jänner 1975 isch deno au au Bargen yygmaindet un d Gmai in Helmstadt-Bargen umgnännt wore.

### Yywohnerentwicklig
Yywohner, vor 1975 zämezellt us dr drei Ortschafte.

## Verwaltig
Helmstadt-Bargen het sich mit dr Stedt Waibstadt un Neckarbischofsheim un dr Gmaine Epfenbach, Neidenstein un Reichartshausen zuen eme Gmaiverwaltigsverband mit Sitz z Waibstadt zämmegschlosse.

Burgermaischter vu Helmstadt-Bargen.
* 1985–2001 Siegfried Kircher (CDU)
* 2001–2009 Theo Sauer (CDU)
* syt 2009 Wolfgang Jürriens (barteilos)

## Kultur un Böuwärch
; Helmstadt
* s Hofguet (1757)
* Evangelischi Chilche 
* Katholischi Chilche St. Laurentius 
* s Rothuus, Helmstadt (friejer Boschthalterei)
* s Alt Rothuus
* Raban-Apothek (Barockböu vu 1779)
* Verschideni Fachwärchhyser


Helmstadt-rathaus2008.jpg|s Rothuus
Helmstadt-altesrathaus2008.jpg|s Alt Rothuus
Helmstadt-kirche2008.jpg|Evangelischi Chilche
Helmstadt-kathkirche-web.jpg|Katholischi Chilche St. Laurentius
Helmstadt-brunnen-web.jpg|Zierbrunne im Renaissance-Stil
Helmstadt-gefallenendenkmal.jpg|Gfallenedänkmol


; Bargen
* Evangelischi Chilche (1800)
* Katholischi Chilche St. Peter un Paul (1904)
* Gaschthuus Stern
* Dorfmuseum im alte Rothuus

Bargen-ev-kirche-1800.JPG|Evangelischi Chilche
Bargen-kath-kirche-1904.JPG|St. Peter un Paul
Helmstadt-Bargen - Bargen - St. Peter und Paul - Innenansicht zum Altar (1).jpg|St. Peter un Paul
Bargen-rathaus1841.JPG|Rothuus vu 1841
Bargen-gasthaus-stern.JPG|Gaschthuus Stern
Bargen-dorfbrunnen-1960.JPG|Dorfbrunne
Helmstadt-Bargen - Bargen - Bücherturm von Westen mit Abendlicht.jpg|Bargener Biecherdurm
Bargen-markstein-1780.JPG|Marchstai vu 1780


; Flinsbach
* Evangelischi Chilche 
* s Alt Rothuus

Flinsbach-ortsmitte.jpg|Evangelischi Chilche
Flinsbach-altesrathaus.jpg|s Alt Rothuus
Flinsbach-fachwerk.jpg|Fachwärchhuus


## Dialäkt
Dr Dialäkt vu Helmstadt-Bargen ghert zum Sidfränkisch.

## Literatur
* Wilhelm Senges: *Geschichte des Kraichgaudorfes Helmstadt*. Helmstadt 1937
* Ursula Koch: *Die fränkischen Gräberfelder von Bargen und Berghausen in Nordbaden*. Stuttgart: Theiss, 1982, ISBN 3-8062-0762-3
* Helmstadt: *Helmstadt 782–1990*. Heimatbuch zur 1200-Jahr-Feier 1990
* Adolf M. Hirn, Gabriele Süskind (Red.), Jürgen Schütz (Hrsg.): *Der Rhein-Neckar-Kreis*. Stuttgart 1991, ISBN 3-8062-0597-3
* Gemeinde Helmstadt-Bargen: *In Barge wuhne die Arge*. Heimatbuch 1993
* Alfred Götz: *Schober und Schlüssel. Zur Siedlungsgeschichte von Bargen*. In: *Kraichgau. Beiträge zur Landschafts- und Heimatforschung*, Folge 13, 1993, S. 147–157.

## Weblink

* Websyte vu Helmstadt-Bargen
* Helmstadt-Bargen uf LEO-BW
** Bargen uf LEO-BW
** Flinsbach uf LEO-BW
** Helmstadt uf LEO-BW

## Fueßnote